yádi kaláśo dīryetā́nulipsadhvamíti brūyātsa yádyanulábheranprasr̥tamātráṃ vāñjalimātráṃ vā tádanyairekadhanairabhyunnī́ya yathāprabhā́vam prácareyuryádyu nā̀nulábherannāgrayaṇásyaivá praskándyānyairékadhanairabhyunnī́ya yathāprabhā́vam prácareyuḥ sa yadyánītāsu dákṣiṇāsu kaláśo dīryéta tatrāpyékāmeva gā́ṃ dadyādáthāvabhr̥thā́devòdétya púnardīkṣeta punaryajño hyèva tátra prā́yaścittiríti nú kalaśadírām